Харолд 220330

**Ең соңғы болып тамақтануға дайынсыз ба?**

***“Бірақ сендердің араларыңда ондай болмасын! Керісінше, қайсың ұлы болғысы келсе, сол өзгелеріңе қызмет ете берсін! 27Қайсың ең бастыларың болғысы келсе, сол сендерге құл іспетті қызмет ете берсін!”***

***(Матай 20:26-27)***

Жақсы жетекші болу үшін не қажет деп айтар едіңіз? Харизма ма, ақыл ма немесе, жауапкершілігі мол адам болу керек пе?

Сіз корпорацияның, спорт команданың, шағын топтың немесе өз балаларыңыздың жетекшісі болсаңыз да, өміріміздің қандай да бір кезінде әрқайсысымыз жетекшілікке шақырылатын боламыз.. Исаның жетекшілік жолы, Иса үйреткен барлық нәрсе, біз ойлағанымызға қарама қайшы болып келетін сияқты. Иса жетекшілердің шын мәнінде, ең бастысы, қызметшілер екенін айтты! Элизабет Элиотттың сөзімен айтқанда: «Сізде шынымен де қызметшінің жүрегі бар-жоғын білудің ең жақсы жолы - біреу сізге қызметшіге қарағандай қараған кезде сіздің реакцияңызды көру». Ух. Қиын нәрсе, солай емес пе?

Жақсы жетекші болу - ыңғайлы нәрсе емес, өйткені қызметшілер өздері қызмет ететіндердің қажеттіліктерін өздерінің қажеттіліктерінен жоғары қояды. Әдетте аналар жақсы білетін, бірақ бір танымал бизнес туралы жазушы айтқан ақиқат: «Жетекшілер ең соңғы тамақтанады». Исаның жетекшілік үлгісі одан да күштірек, өйткені Иса жай қызметші емес, ол азап шегетін қызметші болған. Киелі кітаптың Матай кітабында былай делінген: “Осы сияқты Мен де Құдай тағайындаған Билеуші бола тұра, Өзіме қызмет еткізуге емес, Өзім қызмет етіп, көптеген адамдардың азаттық төлемін өтеу үшін жанымды қиюға осы дүниеге келдім.” (Матай 20:28).

Иса былай деп түсіндірді: “Билеушілері қол астындағы халықтарды билеп-төстейді, төрелері де соларға қатаң әмір жүргізеді, соны білесіңдер. 26Бірақ сендердің араларыңда ондай болмасын! Керісінше, қайсың ұлы болғысы келсе, сол өзгелеріңе қызмет ете берсін!” (Матай 20:25-26). Исаның соңынан еретін жетекшілер қаншалықты табысқа жеткенімен емес, құрбандығымен өлшенеді.